ജയിലില് പണിയെടുക്കാന് ആളില്ലവ്യവസായ യൂണിറ്റുകള്ക്ക് ലക്ഷങ്ങളുടെ നഷ്ടം തടവ് പുള്ളികള് പരോളില് പോയതിനാല് ജയിലുകളിലെ വ്യവസായ യൂണിറ്റുകളില് നിന്നുള്ള വരുമാനത്തില് വന് ഇടിവ് ഉള്ളതായി സംസ്ഥാന സര്ക്കാര്. ജയിലുകളിലെ പല യൂണിറ്റുകളിലും തൊഴില് ചെയ്യാന് ആളില്ലെന്നും സര്ക്കാര് വ്യക്തമാക്കി. സംസ്ഥാന ആഭ്യന്തര വകുപ്പ് ജോയിന്റ് സെക്രട്ടറി ആര് സുബാഷ് സുപ്രീം കോടതിയില് ഫയല് ചെയ്ത സത്യവാങ്മൂലത്തിലാണ് ജയിലുകളിലെ വ്യവസായ യൂണിറ്റുകളുടെ വരുമാന നഷ്ടത്തെ കുറിച്ച് വ്യക്തമാക്കിയിരിക്കുന്നത്. അതേസമയം സംസ്ഥാനത്തെ കോവിഡ് വ്യാപനം ചൂണ്ടിക്കാട്ടി സുപ്രീം കോടതിയെ സമീപിച്ച തടവ്പുള്ളികള്ക്ക് ഒക്ടോബര് 31 വരെ സുപ്രീം കോടതി പരോള് നീട്ടി നല്കിയിരുന്നു. എന്നാല് കേരളത്തില് നിലവില് കോവിഡ് നിയന്ത്രണവിധേയമായെന്നും അതിനാല് തടവ് കാര്ക്ക് ഇനി പരോള് നീട്ടി നല്കരുത് എന്നും സംസ്ഥാന സര്ക്കാര് സുപ്രീം കോടതിയോട് ആവശ്യപ്പെട്ടു. നെട്ടുകാല്ത്തേരി തുറന്ന ജയിലെ മുന്നൂറാളം തടവ് പുള്ളികളില് 30 പേരൊഴികെ മറ്റുള്ളവര് പരോളില് ആണ്. 2019 20 ല് ഈ ജയിലില് നിന്നുള്ള വരുമാനം 6022788 രൂപ ആയിരുന്നു. പത്ത് ശതമാനം തടവ് പുള്ളികള് മാത്രം ഉണ്ടായിരുന്ന 2020 21 ല് ജയിലില് നിന്നുള്ള വരുമാനം 2433400 രൂപയായി ഇടിഞ്ഞു. ഇതേ കാലയളവില് തിരുവനന്തപുരം സെന്ട്രല് ജയിലിന്റെ വരുമാനം 15514393 ല് നിന്ന് 7737635 ആയി ഇടിഞ്ഞു.79 ശതമാനം തടവുപുള്ളികളും പരോളില് പോയ കാസര്കോട് ചീമേനി ജയിലില് നിന്നുള്ള വരുമാനം 5031550 ല് നിന്ന് കേവലം 61713 ആയി കുറഞ്ഞു. വിയ്യൂര് സെന്ട്രല് ജയിലിലെ വരുമാനം 10729264 ല് നിന്ന് 4364397 കുറഞ്ഞു. കണ്ണൂര് സെന്ട്രല് ജയിലില് ഇരുപത്തി അഞ്ച് ലക്ഷം രൂപയുടെ വരുമാന നഷ്ടമാണ് ഉണ്ടായത്. തിരുവനന്തപുരം വനിത ജയിലിലെ വ്യവസായ യൂണിറ്റിലെ വരുമാനം 554962 നിന്ന് 136862 ആയി കുറഞ്ഞു.ഭക്ഷണ നിര്മ്മാണം, കഫറ്റേരിയ, സലൂണ്, റബ്ബര് ടാപ്പിംഗ്, പെട്രോള് പമ്ബ്, എന്നീ യൂണിറ്റുകളാണ് കേരളത്തില് നിലവില് ഉള്ളത്.